تارتاري سترواکي

تارتاري سترواکي يا تارتاري امپراتوري () د جعلي پېښليک او توطيې د تيوريو يوه ټولگه ده چې د دې تيورۍ له مخې په تېرو کې يو لرغوني تمدن شتون درلود چې د وخت په تېرېدو دا تمدن له منځه تللی او د خاورو لاندې شوی دی،  دا مفکوره له روسي ملتپانې نه سرچينه اخلي.

تارتاري د منځنۍ اسيا او سيبېريا لپاره يو عمومي نوم دی. د سازش تيوري ادعا کوي چې تارتاريان يا د تارتاريانو سترواکي له پرمختللې ټېکنالوژۍ سره يو ورک شوی تمدن دی، دوی  د اسيا تاريخ کې د تارتاريانو مستند شوي حسابونه له پامه غورځوي.
د سازش تيورۍ په عصري ليدلورو کې ادعاشوي تارتاريان سترواکي د مرکزي افغانستان څخه تر شمالي کزاخستان او همدارنگه د منگوليا، چين او د روسيې لرې ختيځ سيمو پورې غځېدلې سيمه گڼل کېږي.
 شاليد 
د لويې تارتاريا تيوري د يوې ځپل شوې ورکې شوې ځمکې يا تمدن په توگه په روسيه کې رامنځته شوې ده چې اړخونه يې لومړی د اناتولي فومينکو په نوې کرونولوژۍ کې د ۱۹۷۰ لسيزې په نيمايي او د ۱۹۸۰ لسيزې په لومړيو کې راڅرگند شول، او بيا د نيکولای ليواشوف د نژادي پټ تاريخ له خوا مشهوره شوه. په روسيه کې دا تيوري د ملتپالنې له کبله مشهوره ده، تارتاريا د روسيې لپاره د اصلي نوم په توگه وړانديزېږي، چې په لوېديځ کې په بشپړ ډول له پامه غورځول شوې ده.
د روسيې ځمکپېژندنې ټولنې هم د سازش تيورۍ په پام کې نيولو پرته له دې فرصت نه کار اخيستی او په خپله ټولگه کې د تارتاريا ډېرې نخشې خپرې کړې دي.  
له شاوخوا ۲۰۱۶ ز راهيسې د تارتاريا ورکې شوې سترواکۍ په اړه د سازش تيوري په اينټرنېټ کې ډېره مشهوره شوې ده، چې له خپلې اصلي روسي ملتپالنې څخه راجلاشوې ده.
 سرچينې